K O R R A L D U S

Haapsalu,								07.mai 2008 nr 331

Projekteerimistingimuste kinnitamine 
(Rüütli tn 8, Haapsalu)

Läbi vaadanud Deana Põderi  05.05.2008 esitatud taotluse nr 7-2.15/2461 Rüütli tn 8 krundil asuva elamu remondi- ja juurdeehitusprojekti  projekteerimistingimuste saamiseks ja juhindudes ehitusseaduse § 19, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Rüütli tn 8, Haapsalu asuva elamu remondi- ja juurdeehitusprojekti projekteerimistingimused nr 15-08 (lisatud).
2.	Korraldus teha teatavaks Deana Põder`ile korralduse koopia saatmisega posti teel, ehitus- ja planeerimisosakonnale (A. Joost) koopia üleandmisega allkirja vastu.
3.	Korraldus jõustub teatavakstegemisest.
4.	Korraldus avalikustada väljapanekuga linnavalitsuse fuajees.
5.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Martin Schwindt 
Aselinnapea linnapea ülesannetes				Elfrida Kuldsaar
				Linnasekretäri asendaja

TINGIMUSED EHITUSPROJEKTI KOOSTAMISEKS
Ehitusseadus § 19 lg1
Nr. 15/ 05  “6” mai  2008 	
Tingimused kinnitatud:
Haapsalu Linnavalitsuse korraldusega nr 331 
07.mai 2008	
Projekti nimetus	Elamu remondi- ja juurdeehitusprojekt 	
Krundi asukoht	Rüütli tn 8, Haapsalu 	
Taotleja nimi	Deana Põder	
Krundi andmed	katastritunnus 18301:004:0350,  kinnistusraamatu registriosa nr 2241032, 2240932
pindala 474m2, maakasutuse sihtotstarve - 100% elamumaa	
Projekti koostamisel arvestada alljärgnevat: 		
	1.	Koostada projekt arvestades tuletõrje, tervisekaitse ning teiste kehtivate normidega. Projekt peab vastama ehitusloa saamiseks ehitusprojektile esitatavatele nõuetele (MKM 27.12.2002 määrus nr 70).
2.	Projektlahendus peab vastama energiatõhususe miinimumnõuetele (MKM 20.12.2007 määrus nr 258).
3.	Projekti koosseisus esitada  digitaalne topo-geodeetiline asendiplaan M 1:500, millele on kantud krundi piirid, ol.olevad ja  projekteeritavad ehitised (ehitiste nurkade koordinaadid L-EST süsteemis) olemasolevad tehnovõrgud, projekteeritud tehnovõrgud, puud jne.
4.	Projekti koosseisus peavad sisalduma plaanid, vaated, lõiked mõõtkavas M 1:100 või 1:50, vajadusel detailide joonised.
5.	Projekteerimisel tuleb arvestada, et krunt asub Haapsalu vanalinna muinsuskaitseala kaitsevööndis.    
6.	Projekteerimisel tuleb lähtuda Muinsuskaitseameti poolt heakskiidetud muinsuskaitse eritingimustest.
7.	Olemasolevat hoonestusala ei suurendata.
8.	Elamu siselahendust võib muuta vastavalt omaniku soovidele ja vajadustele. Kandeseintesse avade tegemisel tuleb tagada hoone konstruktiivne tugevus. Õuepealse abihooneid võib ümber projekteerida, nii et säilitatakse väärtuslikud konstruktsioonid. 
9.	Hoone ümberehitamisel säilitada või taastada vana eeskujul valmistatud koopiadetailidega hoone fassaadi ja interjööri väärtuslikud osad (voodrilaudis, aknad-uksed, räästalahendus jms).
10.	Olemasoleva amortiseerunud eterniidist katusekatte võib asendada katusekivi või valtsitud tsinkplekist (tahvelplekk tahvli mõõduga 71x142cm) kattega.
11.	Projekteeritava varikatuse ja krundi piiril asuva naabriabihoone vahele projekteerida tulemüür.  
12.	Projekti mahus anda hoone välisviimistluse värvilahendus. 
13.	Projekteerida puidust piirdeaed ja väravad võttes arvesse uut sissesõitu krundile Rüütli põiktänavalt. Vajalik parkimine (2 kohta) lahendada kinnistu piires.
14.	Lahendada krundi heakorrastus, haljastus ning olmeprügi kogumine.
15.	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest. Projekt kuulub kooskõlastamisele Lääne-Eesti  Päästekeskuses.
16.	Projekt kuulub kooskõlastamisele Muinsuskaitseametiga.
17.	Projekt kooskõlastada kõigi majaomanikega. 
18.	Kui projekteeritakse ehitamist naaberkrundi piirist lähemale kui 4m, tuleb projekt kooskõlastada vastava piirinaabriga.
Ehitusloa saamiseks esitada Linnavalitsusele kooskõlastustega köidetud tehniline projekt 2 eksemplaris. 	
Lisad:	asendiskeem M 1:500 	
Tingimused
koostasid:	Linnaarhitekt               . ..………………………………… Anu Joost
Ehitusjärelevalve spetsialist  ……………………………    Mati Jets
Linnaarengu ja muinsuskaitse peaspetsialist……………..  Tõnis Padu
Käesolevad tingimused on kehtivad kahe aasta jooksul alates nende kinnitamisest